section_heading: Sustavi krvnog srodstva
paragraph_text: Sudanska tipologija je deskriptivna i najkompliciranija među svim sustavima. Javlja se kod nuklearne obitelji (otac, majka, brat, sestra, sin, kćer) kakve imamo među Indoeuropljanima i semitskim narodima, a prozvan je po narodima južnog Sudana. Sudanski sustav postojao je i kod starih Latina, anglosaksonskih društava, kao i suvremenih Turaka i kineskih zajednica. Nomenklatura se koristi po vertikalnoj liniji djed – otac – Ego – kćer/sin. Ovaj sustav sadržava nazive za sve Egove rođake, i temelji se na njihovoj udaljenost od Ega, rodu i spolu. Pravi se razlika između brata Egovog oca, kao i brata Egove majke.